Laureată a Premiul Nobel pentru Pace, atac dur la adresa marilor giganți ai tehnologiei.
Unul dintre laureaţii Premiului Nobel pentru Pace din acest an a atacat companiile americane de internet pentru ceea ce a numit o "avalanşă de noroi toxic" pe reţelele de socializare. Maria Ressa, cofondatoare a site-ului de ştiri Rappler, a acuzat site-uri precum Facebook că profită de pe urma răspândirii urii.
Unul dintre laureaţii Premiului Nobel pentru Pace din acest an a atacat companiile americane de internet pentru ceea ce a numit o "avalanşă de noroi toxic" pe reţelele de socializare, scrie BBC.În timpul discursului de acceptare a premiului, în Norvegia, jurnalista filipineză Maria Ressa a declarat că giganţii din domeniul tehnologiei au "permis ca un virus al minciunii să ne infecteze pe fiecare dintre noi".Maria Ressa, cofondatoare a site-ului de ştiri Rappler, a acuzat site-uri precum Facebook că profită de pe urma răspândirii urii.Femeia în vârstă de 58 de ani s-a adresat invitaţilor la o ceremonie în capitala OsloEa i-a acuzat apoi pe giganţii americani ai internetului că sunt "părtinitori împotriva faptelor şi a jurnaliştilor" şi că se folosesc de "puterea lor dumnezeiască" pentru a semăna dezbinare."Cea mai mare nevoie a noastră astăzi este să transformăm această ură şi violenţă, noroiul toxic care se scurge prin ecosistemul nostru informaţional", a spus ea.Compania mamă a Facebook, Meta, a anunţat recent că a introdus noi caracteristici pentru a oferi oamenilor un control mai mare asupra a ceea ce apare în fluxul lor de ştiri. Reţeaua de socializare a fost supusă unei supravegheri intense în ultimii ani pentru modul în care algoritmii săi promovează conţinutul.Ressa a primit vineri Premiul Nobel pentru Pace la Primăria din Oslo, alături de colegul ei de breaslă, Dmitri Muratov, editor al ziarului rus Novaya Gazeta.Amândoi au primit premiul ca recunoaştere a luptei lor pentru apărarea libertăţii de exprimareMuratov, în vârstă de 60 de ani, a îndemnat invitaţii la ceremonie să respecte un minut de reculegere pentru jurnaliştii ucişi în timpul activităţii lor şi a declarat că profesia trece printr-o "perioadă întunecată" în Rusia.El a declarat că peste 100 de jurnalişti, instituţii media, apărători ai drepturilor omului şi ONG-uri au fost recent catalogaţi drept "agenţi străini" de către Ministerul rus al Justiţiei. "În Rusia, acest lucru înseamnă un singur lucru – duşmani ai poporului".Muratov a apărat timp de decenii libertatea de exprimare în Rusia. El a spus că jurnaliştii şi-au pierdut locurile de muncă, au fost forţaţi să părăsească ţara şi au fost "privaţi de posibilitatea de a trăi o viaţă normală".Când a fost anunţat câştigător al premiului Nobel în august, Kremlinul l-a felicitat pe Muratov, purtătorul de cuvânt Dmitri Peskov descriindu-l ca fiind "talentat" şi "curajos".